
Innledning 


Svenska Salukiringen har utarbeidet et forslag til rasespesifikk avlsstrategi, RAS, for 
saluki på oppdrag fra den Svenske Kennelklubben. Den norske versjonen er 
utarbeidet av Salukiutvalget under Norsk Myndeklubb, men det svenske dokumentet 
er i stor grad brukt som utgangspunkt. 


Avlspolitikken beskriver de målene som SU vil sette for avlsarbeidet for å fremme en 
positiv utvikling av rasen. Avilsstrategien inneholder de virkemidlene SU foreslår for at 
målene skal kunne oppnås. 


RAS for saluki skal gjelde inntil det er behov for revidering. 

SU skal fortløpende vurdere, og å se på behov for eventuelle endringer, hvordan 
RAS fungerer for oppdrettere, eiere av individer i avl og salukieiere i alminnelighet, 
samt innad i klubben. Etter fem år bør det foretas en mer omfattende evaluering. 


Retningslinjene i avlsstrategien er anbefalinger. 

Målene er vanskelige eller umulige å oppnå dersom ikke alle oppdrettere og eiere av 
avlsdyr prøver å følge anbefalingene så langt som mulig. Alle skal ta ansvar for det 
avlsarbeidet vi sammen har besluttet. 


Rasens historie; bakgrunn og utvikling 

Salukien - den arabiske eller persiske mynden har en spennende historisk bakgrunn 
med røtter i Midtøsten og den islamske kulturen som kongenes ”sportshund”. 
Salukien ble ikke betraktet som ”uren”, som andre hunder, men nøt godt av en 
særstilling som verdifull jakthund. Beduinene satte salukien like høyt som en verdifull 
kappløpningskamel eller et par hustruer. 


Følgende er fra Rasekompendiet for saluki godkjent av SKK for Svenske 
Vinthundklubbens eksteriørdommerkonferanse 1992, sammenstilt av Karin Hedberg 
O og Christer Edling O. 


Salukiens historie sies å gå tilbake ca 6000 år. Da henviser man til arkeologiske funn; 
man har funnet salukiliknende skjelett i Irak (Mesopotamia) på et sted som nå heter 
Abu Sharain der byen Eridu var tidligere. I tempelgravene i Tel Abu (Irak) fant man et 
bevart skjelett av en jakthund, som med all sannsynlighet er en saluki, liggende over 
en 15-årig gutts kropp, begge døde for ca 4000 år tilbake. I egyptiske graver har man 
funnet bilder av typiske saluki, f.eks. i et gravkammer tilhørende det første dynastiet 
(for ca 5000 år siden) eller i et gravkammer tilhørende en embetsmann hos den 
kvinnelige faraoen Hatshepsut (for ca 3500 år siden). I den kjente, men ubetydelige 
faraoen Tutankamons grav (for ca 3340 år siden) finnes flere perfekte malerier av 
saluki. Mange år senere finner vi saluki i arabernes hender. Med korstogene trengte 
arabisk kultur inn i den vestlige verden; den tyske keiseren Fredrik II som regjerte på 
Sicilia eide saluki, og jaget med disse og jaktfalker. De finnes også på kinesiske 
bilder fra 600-900-tallet. På bilder av Paulo Veronese fra ca 1560 i det Italia som 
handlet mye med araberverden finnes to typiske salukier avbildet. Det var hele tiden 

kjent at beduiner og nomader hadde saluki. Et fåtall vestlige viste interesse for 
orienten rundt siste århundre, og noen få salukier kom inn med disse rundt den tid. 
Når vestlige offiserer deltok i arabernes befrielseskrig mot tyrkerne under første 
verdenskrig støtte de igjen på saluki. Som en hedersbevisning skjenket visse 
Arabere sine (for det meste) britiske ”kollegaer” salukier. Så igjen trådde salukien inn 
på arenaen i Vest-Europa etter noen hundre års opphold. Når man sammenligner 
bilder av salukien, eller beskrivelser fra ulike tidsaldre, får man et krystallklart bilde: 
Salukien har alltid vært den samme! 


Saluki tilhører gruppen ”seende jakthunder”, dvs. mynder. Dette skiller dem fra de 
vestlige jakthundrasene som oftest jager med hjelp av lukt. Under jakten slippes 
salukien etter et bytte, enten i par med en annen saluki og/eller i samarbeid med en 
jakttrent rovfugl. Jakten kan pågå under lang tid avhengig av byttet, en saluki kan 
holde en hastighet i gjennomsnitt 65 km/t i ca 5 km. På kortere strekninger kan en 
saluki komme opp i ennå større hastighet. Gwen Angel (kennel Mazuri, England), en 
velkjent autoritet i rasen, forteller at en saluki ved et gunstig forhold holdt 88 km/t 
etter 1200 m. Ved jakt på veldig raske byttedyr kan mer enn et salukipar kreves for at 
byttet skal trøttes tilstrekkelig ut for at en saluki skal kunne sette inn ”dødsstøtet”. 
Gjennom å bite seg fast i byttedyret kan salukien tvinge det til å senke farten for så å 
nedlegge det. Om byttet er lite, trenes salukien på å fange det og eventuelt bære det 
tilbake til eieren. I muslimske land får en saluki aldri lov til å drepe byttedyret selv, 
men trenes til å holde det fast til eieren kommer og rituelt slakter det. 


Slutt sitat Rasekompendiet for saluki. 


Rasens populasjon 


Populasjonsstørrelse 


Registrerte salukier hos NKK i perioden 1980-2014 

Gjennomsnittlig kullstørrelse 


Registreringstallene er hentet fra NKK. Fra årene 2003-2016 ligger årsgjennomsnittet 
fra 4,43-8,5 valper. 


Effektiv populasjon 


Salukiavlen i vest har grunnlag fra 40 individer fra opprinnelsesområdene. Av disse er 
ca. 15 aktuelle i våre stamtavler i dag. For å unngå innavl skal man bruke så mange 
ulike foreldredyr som mulig. 


Innavilsgrad 


Fra 2005 til 2013 har innavlsgraden ligget fra 0,3-1,3. I 2003 var innavlsgraden så høy 
som 4,6 og i 2005 3,8. Taket for innavl i enkeltkull ligger ved 6 %, og all av! med hunder 
som er mer beslektet enn kusine/fetter skal unngås. Svenska Salukiringen og Norsk 
Kennel Klub har satt et mål om at gjennomsnittlig innavlsgrad i populasjonen ikke skal 
overskride 2,5 %, denne anbefalingen ønskes fulgt. 


Bruk av avlsdyr 


Matadoravl skal unngås. En hund bør ikke ha mer enn 5 % av antall registrerte hunder 
i rasepopulasjonen over en femårs periode. Dersom man regner dette ut fra rasens 
registreringer fra 2010-2014 vil man komme frem til at hver hund bør ha maks 7 avkom. 
Ettersom man blant annet samarbeider tett med Sverige, og rasens populasjon er 
forholdsvis liten, bør man muligens regne tallene ut fra den totale populasjonen i både 
Norge og Sverige. Det er oppdretteres ansvar å se til at så mange ulike individer som 
mulig brukes i avl, for å utnytte hver generasjons muligheter, og dermed også motvirke 
enkelte hunders overproduksjon i avlen. Dette er det viktig å ha oversikt over, slik at 
oppdrettere har en mulighet til å balansere avlsutvalget. Det henstilles også til at 
avlsdyr skal være voksne, ferdig utviklet og friske når de benyttes i avl. 


Innhenting av avlsmateriale fra andre land 


Det er godt samarbeid mellom salukieiere i Skandinavia, og det hentes inn 
avlsmateriale både fra Amerika og ulike land i Europa. 


Beskrivelse av langsiktige og kortsiktige mål 

Det er et mål at variasjonen av avlsdyr skal økes. Man ser en sterk trend at enkelte 
avlsdyr benyttes over mange kull. 


Prioritering og strategi for å nå målene 


Fortsette å øke informasjonen om populasjonsstørrelse, og hvor mange kull det bør 
være per avlsdyr. 


Helse 


Salukien har alltid vært ansett som en frisk rase som lever lenge. 


Helseundersøkelse 


Det har blitt gjennomført en helseundersøkelse i regi av Norsk Myndeklubb og Frode 
Lingaas, NMBU. Det ble levert 167 svar, noe som tilsier rundt 55 % av 
rasepopulasjonen i Norge. Ved undersøkelsen viste det at 95 % av eierne var 
fornøyde med helsen til sin hund. Resultatet av denne undersøkelsen kan leses i sin 
helhet på myndeklubbens hjemmeside under fanen raser, saluki. 


Vi kan anta at den norske salukipopulasjonen ligger ganske nær den svenske hva 
gjelder helse og genetikk, da norske oppdrettere for en stor del bruker samme 
avlsmateriale som de gjør i Sverige. Svenska Salukiringen har utført tre 
helseundersøkelser av forholdsvis ny dato, 1993, 2003 og 2009. 


Forekomst av helseproblemer, sykdommer og/eller defekter 


Autoimmune sykdommer 

På rasekonferansen 2003 viste forsikringsstatistikk forekomst av autoimmun relaterte 
sykdommer hos saluki som trombocytopeni, immunologisk anemi, hemolytisk anemi 
(AIHA) og skjoldbruskkjertel problem av autoimmun karakter. De første tilfellene som 
ble skrevet om i rasen kom i begynnelsen av 1980-tallet og var fra Canada og senere 
har det i Sverige vært et titall hunder som har blitt syke og dødd i for tidlig alder av 
noen autoimmun relatert sykdom. Tidligere historie om autoimmune sykdommer 
finnes ikke. Veterinære konklusjoner har vært at autoimmune sykdommer har visse 
familiære utspring, miljøpåvirkning kan være en faktor, men også sterk innavl 
påvirker immunforsvaret negativt. Konklusjonen fra helseundersøkelsen i 1993, 
publisert i Salukibladets høstnummer 1995, var: ”i salukirasen finnes en tendens til 
familiær forekomst av immun medierte trombocytopeni og immun mediert hemolytisk 
anemi. Arveligheten for denne typen sykdom er ikke utredet, men hunder med 
autoimmune sykdommer bør ikke brukes i avl. Om mulig bør også nære slektninger 
tas ut av avl.” Det er ikke gitt noen konkret konklusjon på autoimmune sykdommer i 
den norske undersøkelsen. 

Bittfeil/Tannmangel 

Helseundersøkelsen 2003 viste at 7,6 % hadde bittfeil og/eller tannmangel hvilket må 
anses være høyt når man sammenligner med undersøkelsen i 1993 som viste 2 % 
av ulike bittfeil. Det finnes bekreftet at bittfeiltannmangel har familiær nedarving dog 
er arvegangen uklar. Den norske undersøkelsen viser lite problemer knyttet til tenner. 


Ceroid lipofuscinose (Hjernesvinn) 

Ceroid lipofuscinose ble påvist hos tre valper i et svensk kull på 90-tallet. Antakelig 
har det også forekommet tilfeller som ikke har blitt diagnostisert før dette. Det er også 
rapportert tilfeller fra England i 1982 og Australia i et kull født 2011. Nedarvingen er 
autosomal recessiv. Det har forekommet et tilfelle i Norge, og per i dag arbeider 
seksjon for genetikk ved NMBU med undersøkelse for å lokalisere sykdomsgenet. 
Sykdommen anses å være sjeldent forekommende på rasen. 


Epilepsi 
Det har vært registrert enkelte tilfeller av epilepsi i rasen fra 1960-tallet og framover. 


Hjertefeil 
Hjertefeil forekommer i rasen. Tilfeller har eksistert siden 1970-tallet og det er 
vanskelig å vite om det har vært hjertefeil eller nedsatt hjertefunksjon pga 
overbelastning ved infeksjon. Flere undersøkelser har vært gjort i rasen, to 
amerikanske og en engelsk, hvilket viser at dette er et problem man er oppmerksom 
på i disse landene. En svensk undersøkelse ble gjennomført på et 80-talls saluki i 
1997 og viste et par grove hjertefeil. I den norske undersøkelsen kommer det fram at 
7,4 % har sykdom i hjerte/karsystemet. 6 hunder med DCM, 3 hunder med 
endokardiose. Det anbefales oppdrettere å hjerteundersøke (skann, ultralyd og ekg) 
sine avlsdyr hos en kardiolog så tett opptil parring som mulig. Ved mistanke eller 
bekreftet bør disse tas ut av avl. Mht nære slektninger er det noe usikkert om disse 
kan brukes i avl da det antas at dette er arvelig. 
På temakveld med Veterinær kardiolog Liva Ihle Vatne kom hun med følgende 
anbefalinger: 
I dag er det ikke et obligatorisk krav for undersøkelser av avlsdyr i forkant av 
parringer, men følgende anbefalinger (spesielt for saluki og skotsk hjortehund) bør 
følges: 

e Man bør undersøke både tispe og hannhund så tett opp til parring som mulig 
og helst ikke mer enn ett år i forkant. 
Tisper bør være over 3 år og hannhund over 5 år ved parring. 
Hunder som dør brått bør obduseres. 
Hannhunder spesielt viktig å undersøke om de brukes til flere kull. 
Undersøkelse bør gjøres av veterinærer godkjent for hjerteundersøkelser i regi 
av NVFK 


Hofteledd 

Et fåtall hunder har blitt røntget. Et par tilfeller av dysplasi (HD) har blitt påvist både i 
Sverige og Norge. For fremtiden er det viktig at oppdrettere er oppmerksom på dette 
og på frivillig basis røntger sine avlsdyr, spesielt i de tilfeller der det finnes i linjene. I 
den norske undersøkelsen var kun 10 hunder røntget, 2 hunder hadde HD. Det 
statistiske materiellet anses for lite til å gi et signifikant resultat. 


Norsk Myndeklubb 


RAS for saluki 


Kryptorchisme — enkel og dobbeltsidig 

Defekter i testiklenes nedvandring til pungen fører til at den ene eller begge 
testiklene er plassert i lysken eller abdomen. Saluki i Sverige har en veldig lav andel 
kryptokisme generelt. Undersøkelsen i 1993 viste 1,5 % kryptokide hunder og i 2003 
2,1 %. I den norske undersøkelsen var kun 2 hunder oppgitt med kryptokisme. 


Svulstsykdommer 

Totalt sett den vanligste forekommende erstatningsgrunn på rasen hos 
forsikringsselskap (Sverige). Det dreier seg om flere ulike svulster, alt fra jursvulster 
til skjelettkreft og godartede kuler. Vi vet for lite om de ulike kreftformene og hva som 
kan være miljøpåvirket. Saluki lever lenge og svulster er en vanlig sykdom hos eldre 
hunder. Det er bra om oppdrettere kan notere hvilke ulike typer de støter på, så vi 
kan være på vakt for om en eller flere typer er/blir mer vanlig enn andre. Her bør man 
også ta hensyn til hvor ofte svulstene oppstår hos unge hunder. I Norge kom 19 % av 
hundene i undersøkelsen frem med ulike tilfeller av svulstsykdommer/kreft. 


Andre sykdommer 
Enkelte tilfeller av endokriologiske lidelser som diabetes og hypothyreose har 
forekommet. Det anses som sjeldent. 


Forekomst av reproduksjonsproblemer 


Stort sett er det lite reproduksjonsproblemer i rasen. De både parrer og føder som 
oftest naturlig og uten problemer. Keisersnitt utføres i sjeldne tilfeller. Valpene er 
sterke og valpedødligheten lav, også i store kull. Hannhunder har gjerne nedsatt 
fertilitet jo eldre de blir, spesielt etter 7-8 år. 


Beskrivelse av kortsiktige og langsiktige mål 


Langsiktige mål: beholde en sunn og frisk rase gjennom åpenhet om 
sykdomstilfeller, planmessig avl, og fornuftig bruk av avlsdyr. 


Kortsiktige mål: testing av avlsdyr mot kjente sykdommer 


Prioritering og strategi for å nå målene 


Ikke avl på dyr under 3 år 

Ikke avl på dyr med kjente sykdommer og/eller defekter 

Ikke avl på dyr med dårlig temperament 

Alle avlsdyr bør hjerteskannes før parring 

Ved kjente sykdommer i linjene bør avlsdyr gjennomføre adekvate tester 
før de går i avl 

e Holde innavlsgraden lav 

e Bruke et bredt spekter av avlsdyr, unngå matadorav! 

Jaktprøver, bruksprøver og mentaltester 


Rasen er beskrevet i historien og rasestandarden som en hetsjakthund, og har vært 
en høyt verdsatt jakthund i hele Midtøsten. Per i dag er det ikke tillatt å drive slik jakt i 
Norge, og man har derfor en jakt/bruksprøve som heter lure coursing (fra engelsk: 
bytte + jakt). Dette er en simulert harejakt som går ut på at mynder jager et kunstig 
bytte ("luren”) rundt omkring på et jorde. Luren, som vanligvis er laget av lette 
plaststrimler, er festet i en tynn line som spoles inn av en vinsj ("maskinen"). Lina går 
i sikksakk på jordet via et antall trinser som er festet i bakken, og hensikten er at 
hundene skal følge luren til den går i mål. 

(beskrivelse er hentet fra www.lurecoursing.no) 


Man er klar over at dette ikke er direkte sammenliknbart med naturlig jakt, men per i 
dag er det eneste verktøyet vi har for å teste salukiens opprinnelige bruksområde. 


Formålet med LC er: Å bidra til at hundene skal kunne opprettholde sin opprinnelige 
karakter og utseende, og være et mål på deres naturlige jaktegenskaper, deres evne 
til effektivt å utnytte sin opprinnelige kapasitet for hurtighet og smidighet, samt legge 
ned et bytte. Dette skal ikke gå ut over myndens sosiale oppførsel i kontakt med 
andre hunder og mennesker (hentet fra NKKs regelverk). 

Hundene løper i par og skal samarbeide om «byttet», aggressivitet er uønsket og 
skal slås ned på. Det bedømmes fem forskjellige momenter i følgende rekkefølge: 
bevegelighet, fart, utholdenhet, entusiasme og jakt evne. 


Deltakelse på LC: 


2003 | 5 stk 2010 | 22 stk 
2004 | 4stk 2011 | 19 stk 
2005 | 4 stk 2012 | 17 stk 
2006 | 5 stk 2013 | 9 stk 
2007 | 7 stk 2014 | 10 stk 
2008 | 19 stk 2015 | 9 stk 
2009 | 22 stk 2016 | 11 stk 


Tallene for 2003 — 2007 er noe usikre da det ikke ble ført egne lister for saluki i disse 
årene, kun 10-på-topp alle raser, hvor disse tallene er hentet fra. 


Dessverre ser vi en synkende tendens de siste årene noe som er svært uheldig for 
den ene bruks/jaktprøven vi har for rasen. 

Deltagelse på baneracing: 


2008 


3 stk 


2009 


2 stk 


Pr i dag har vi ikke racing i Norge og de norske som har tatt lisens/startet har gjort 


dette i 


Sverige under SHCF's regelverk. Totalt 6 norske saluki har tatt racing lisens i 


Sverige og av disse har 5 stk startet. 


Mentalitet og bruksegenskaper i forhold til rasestandarden 


Rasestandarden sier: reservert overfor fremmede, men ikke nervøs eller aggressiv. 
Verdig, intelligent og selvstendig. 


Følgende er fra Rasekompendiet for saluki godkjent av SKK for Svenske 
Vinthundklubbens eksteriørdommerkonferanse 1992, sammenstilt av Karin Hedberg 
og Christer Edling. 


Mentalitet: Salukiens mentalitet preges fremfor alt av tre: sterkt jaktinstinkt, 
selvstendighet og reservert verdighet. 

Sterkt jaktinstinkt: Salukien preges av et sterkt jaktinstinkt som ytrer seg slik 
at hunden viser en drift på å jage alt som rører seg. 

Selvstendighet: Salukiene er en av de mest selvstendige hunderasene, det 
er faktisk lettere å beskrive salukiens selvstendighet ved å sammenligne den 
med en katt. Salukien kontakter fremmede når den vil. Antakelig kommer 
selvstendigheten av salukiens jaktinstinkt, det ville vært umulig med en 
jakthund som springer i bena på eieren, da den skal jage byttedyr, som igjen 
bruker hele sin oppfinnsomhet og raskhet på å lure hunden. 

Reservert verdighet: Salukien er reservert mot fremmede. En reservert hund 
søker ikke alltid spontan kontakt med fremmede, som igjen fører til at man kan 
få følelsen av å være en utvalgt når en saluki tar kontakt. Verdigheten hos 
saluki skal være det ytre tegnet på en sammensmeltning av rasens 
selvstendighet og reserverthet til et trygt individ, som selv velger sine venner, 
og de tilfeller den vil omgås med disse vennene. Salukien skal ikke være 
gretten eller vise redsel om noen søker kontakt på en riktig måte, men vise 
seg uinteressert er helt korrekt. Salukien kan også vise glede i sin kontakt med 
mennesker. 

Ikke nervøs eller aggressiv: Hardhet som kan slå over til aggressivitet er 
meget utypisk for salukien. Den er ved omgang med mennesker en relativt 
myk hund, hvis selvstendighet ikke får tolkes som hardhet. Et noe avventende 
attityde er mer vanlig hos salukien, men det skal ikke tillates å gå over til 
nervøsitet. Salukiens spesielle psyke skal ikke bli et alibi for de som ikke vil/ 
eller klarer å miljøtrene sin hund. 

RAS for saluki 


Intelligens: Salukien er en mynde, og ifølge visse mennesker er mynder 
uintelligente. Kanskje er det for å dementere et slikt rykte at egenskapen bør 
spesielt nevnes i standarden. Om slavisk underkastelse og høy trenbarhet er 
et mål på intelligens, da er mange typer brukshunder intelligente. Men om 
selvstendig tenking og adferd for å løse viktige problem er intelligens, er 
definitivt salukien intelligent. Det er naturligvis helt feil å bruke salukiens evt. 
avventende eller «østens» mentalitet som et skalkeskjul for å slippe å stille 
krav. En saluki har, som alle andre hunder, godt av å få vite hvem som 
bestemmer. Salukier har med fremgang deltatt i lydighets konkurranser, men 
egner seg ikke for «kadaverdisiplin». 


Beskrivelse av kortsiktige og langsiktige mål 


Oppfordre oppdrettere/nye eiere å tilegne seg kunnskap om rasens 
bruksområde og aktivt være med på disse. Man opplever at rasen i dag 
brukes mest til utstilling hvilket er uheldig med tanke på bruksegenskapene. 
Oppfordre til mer deltagelse på LC. 

Opprettholde den rasetypiske mentaliteten 

Rasedommere oppfordres til å overvære en lure coursing prøve, slik at de har 
kunnskap om rasens bruk. 


Prioritering og strategi for å nå målene 


Raseutvalget skal innhente informasjon om nye (og gamle) eiere/oppdrettere 
og informere om LC og viktigheten for å bevare rasens opprinnelige 
bruksområde. De skal også involvere seg mer i LC-utvalgets treninger slik at 
flere salukieiere vil komme og delta med sin hund. 

Vi skal kun avle på mentalt stabile hunder som klarer seg bra i dagens 
samfunn. Vi skal ikke akseptere overdrevet sky, nervøse eller aggressive 
hunder. Det må allikevel være en viss aksept/forståelse for den reserverte 
siden hos rasen, så vi ikke mister det rasetypiske temperamentet beskrevet i 
rasestandarden. 

Atferd 


Atferdsproblemer 

Salukien er ikke kjent for å ha noen særskilte atferdsproblemer. Som i de fleste andre 
hunderaser finnes det individer som for eksempel har separasjonsangst, 
destruerende adferd etc. av ymse årsaker. Dette er dog ikke noe vi legger på rasen 
som sådan. 


Beskrivelse av kortsiktige og langsiktige mål 


e Å opprettholde salukien som en rase med få eller ingen atferdsproblemer. 
Prioritering og strategi for å nå målene 


e Det er oppdretteres ansvar og kun å avle på stabile hunder med rasetypisk 
temperament. Det kan ikke sies for ofte at salukien ikke er en 
«hundegårdshund», og for å utvikles til en harmonisk hund, er det viktig at den 
oppdrettes/vokser opp i familiemiljø med gode sosialiseringsmuligheter. Det er 
også viktig at oppdrettere informerer kommende eiere om rasens mentalitet. 


Eksteriørbedømmelser 


Salukiens opprinnelige funksjon er en høy verdsatt jakthund på i hovedsak hare, 
gasell og antilope, men den har også blitt brukt på jakt etter villsvin, ørkenrev og 
villesel. Dette innebærer at hunden må ha stor hurtighet, utholdenhet og 
bevegelighet i høye hastigheter. De må også inneha egenskaper til å kunne se langt 
og raskt oppdage et bytte, ettersom den er en "synsjeger” (en hund som i første hånd 
bruker synet under jakt). Salukiens opprinnelige geografiske område strekker seg fra 
Libya i vest, India i øst og fra Kaukasus/Kirgisistan i nord, og Jemen/Sudan i sør. På 
dette store området er det store variasjoner i terreng, og derfor er det også en bred 
standard for salukiens størrelse, 58-71 cm for hanner, for tisper noe mindre. Salukien 
finnes i to hårlag, langhåret og korthåret. Disse hårlagsvariantene fødes i blandede 
kull, og har ingen andre forskjeller enn hårlaget. Begge hårlagsvarianter finnes i alle 
farger og fargekombinasjoner som finnes hos rasen. 


Allment: Salukien er en middels stor mynde med tydelig kjønnspreg, silhuetten er 
ofte lett rektangulær. Kroppslengden målt fra brystbensspiss til sittebensknølen skal 
være omtrent den samme som mankehøyden, selv om en saluki ofte kan gi inntrykk 
av å være lengre enn den egentlig er. Den skal gi et kraftfullt, edelt og harmonisk 
inntrykk, til tross sin smidige og finlemmede bygning. Salukien er spenstig, men uten 
å være grov eller for edel. Moderat er et ord som ofte forekommer i den engelske 
standarden. Alle overdrivelser av ulike slag er uønsket. 

RAS for saluki 


Hode: Hodet skal som salukien ellers være edelt, men samtidig kraftfullt. Det skal 
harmonisere med kropp og salukiens type. Viktig er også de bevegelige og høyt 
ansatte ørene. De skal ha store ovale øyne med det rasetypiske uttrykket; mildt, 
langtskuende og alert, iakttagende etter for eksempel et dyr i bevegelse. 


Overlinje: Overlinjen hos saluki skiller seg fra de andre mynderasene, den er ikke 
like avrundet som for eksempel hos whippet og borzoi. Ifølge araberne skulle 
overlinjen gå fra hale til manke, og ikke omvendt. 


Pels: Pelsen hos langhåret saluki gir en myk ramme på den strømlinjeformede 
silhuetten. Behåringen skal være ekstra rik rundt ører, albuer, lårenes bakside, haser, 
poter og halens underside. 


Poter: Potene skiller seg fra for eksempel greyhoundens poter ved at de er buet, 
middelslange og har spenstige tredeputer. De mellomste tærne er også merkbart 
lengre enn de ytre. Hos langhårs-varianten skal det være godt behåret. 


Kjønnspreg og størrelse: Observer at kjønnspreg ikke nødvendigvis er knyttet til 
størrelse. På grunn av store typevariasjoner innenfor rasen forekommer variasjoner i 
størrelse og kroppsbygning innenfor respektive hannhund- og tispeklasser. Når det 
gjelder å velge mellom to ulike typer er det i størst grad sunnhet og at hunden er 
rasetypisk som skal være avgjørende. 


Verdighet: Det engelske ordet "grace” kan oversettes til grace eller eleganse. 
Eleganse kan dog misoppfattes. Mange utstillingsdommere leter etter mer og mer 
eleganse. Dette er feil. Et rasetypisk trekk er at salukien skal være mer smidig, 
elegant og edel enn andre raser, som for eksempel labrador, grand danois eller en 
schæfer. Salukien skal utstråle sin eleganse som rase. 


Sunnhet: Dette skal så klart veies mot at salukien skal gi inntrykk av stor hurtighet, 
utholdenhet, styrke og energi. Salukien skal ha kroppsbygning og bevegelser som 
gjør den til en synsjeger. Når dommeren i utstillingsringen får et antall salukier av 
ulike typer foran seg, skal bedømmelsen skje på grunnlag av sunnhet og egenskaper 
i salukiens standard. 


Symmetri: Et annet nøkkelbegrep for saluki er symmetri og balanse. Den skal være i 
balanse både stillestående og i bevegelse. Fram og bakparti skal være balansert. 
Salukien kan som tidligere nevnt variere ut fra type. En viss variasjon tillates. Rake 
bakbensvinkler eller overdrevet vinklede bakben er ikke tillatt. Men de kan ha 
variasjoner forutsatt at frempartiets vinkler er balansert mot bakpartiets. Rak overarm 
og skulder er heller ikke typisk og heller ikke overdrevet vinkling. Salukien skal ikke 
ha forbryst slik som for eksempel en boxer. Enda en gang er moderat et viktig 
nøkkelord. Den balanserte konstruksjonen er grunnlaget for salukiens harmoniske og 
balanserte bevegelser. Ingen slengete frambensbevegelser, ingen kuhaser, men 
lette svevende, og helt uten tegn til anstrengelser. 

Edelhet: Edelheten hos en saluki skal være sett i forhold til andre raser, slik som 
araberhesten i forhold til ulike hesteraser. Elegant, smidig og en brukshund. 


Norske salukier er av høy klasse, Skandinavia har i mange år hatt et rykte for å ha 
svært gode salukier. Vi har hatt hard konkurranse i utstillingsringene, og kvaliteten 
bekreftes av mange rasespesialister fra ulike land. I Sverige er det over mange år 
utført målinger på høyde, og salukien holder seg fint innen standarden. Det er all 
grunn til å anta samme resultat i Norge. 


Beskrivelse av kortsiktige og langsiktige mål 


Det er viktig at nye hundeeiere og oppdrettere formidler rasestandarden for en sunn, 
funksjonell saluki med rasespesifikke detaljer. Ordet moderat gjennomsyrer det 
meste innen rasen og likeså "grace” og symmetri i kombinasjon med styrke og energi 
uten overdrivelser, og dette gjelder også i bevegelse. Vår målsetning er å bevare de 
ulike typene av saluki som finnes beskrevet i litteraturen. 


Prioritering og strategi for å nå målene 


Rasedommere og oppdrettere bør sette seg godt inn i hundens bruk, og ha et økt 
fokus på sunne hunder som tåler belastningen kroppen deres er ment for, fremfor 
overdreven eleganse. 


Oppsummering 


Prioritering av viktige kortsiktige og langsiktige mål 


Salukiutvalgets mål er å arbeide for å bevare de ulike salukitypene som er beskrevet 
i litteraturen, gjennom å fremme avl av sunne, mentalt og utseendemessig gode 
hunder i overensstemmelse med rasestandarden, samt at salukien skal være 
velfungerende i dagens samfunn uten å miste sin spesielle opprinnelige funksjon og 
egenskaper som jakthund. 


Rasens utvikling grunnlegges av oppdretternes valg av avlsdyr samt av bruken som 
disse får. Arvelige variasjoner er en forutsetning for rasens mulighet til å overleve. 
Derfor skal avlsarbeidet være målbevisst, langsiktig og holdbart. Med holdbart menes 
at det ikke leder til svakheter i helse, mentalitet, funksjon eller naturlig 
forplantningsevne, og ikke å redusere rasens genetiske variasjon. 


Avl og oppdrett skal skje i overensstemmelse med dyrebeskyttelseslovene og Norsk 
Kennel Klubbs grunnregler. 


Utover dette skal vi arbeide for: 

e Å fortløpende følge helsestatus og spesielt passe på forekomsten av 
hjertesykdom, autoimmune sykdommer og svulstsykdommer hos unge hunder 
(under 5 år) 

e Å ha en økt genetisk variasjon og redusert innavlsgrad 

e Å bevare det rasetypiske både når det gjelder eksteriør, funksjon og mentalitet 

e Atrasen beholder en god reproduksjonsevne (naturlig parring, god evne til 
drektighet, enkel drektighetsperiode og fødsel, samt god evne til å ta seg av 
avkommet) 

e Tilstrebe at avlsdyr er voksne (oppnådd alder 3 år) og nøye evaluerte (med 
tanke på fysisk og mental status) før de brukes i avl 

e Gi oppdrettere økt fokus på god helse hos avlsdyr, også deres tidligere 
generasjoner. Dette for å bevare rasens gode helse. 


Plan for videre arbeid i klubben 


e Oppfordre til mer åpenhet blant eiere og oppdrettere rundt forekommende 
sykdommer hos rasen 
e Økt informasjon om helse 

